User:முட்டவாக்கம் திருஞானம்

தொண்டை நாடு சான்றோர் உடைத்து என்று போற்றப்படுகின்ற தொண்டை மண்டலத்தில், பல்லவத்திருநாட்டின் தலைநகராம் காஞ்சி மாநகருக்கு மேற்கே 12 கி.மீ தொலைவில் அமைந்துள்ள சிற்றூர் முட்டவாக்கம் கிராமம். கலைகளிலும், கல்வியிலும் சிறந்து விளங்கும் முட்டவாக்கம் கிராமம், நாடகக் கலையிலும், கல்வி அறிவிலும், விளையாட்டிலும் சிறந்து விளங்குவதாகவும், காஞ்சிபுரம் வட்டத்தில் அதிக அரசு ஊழியர்களை கொண்டுள்ள சிற்றூர் என்ற பெருமையினையும் தன்னகத்தே கொண்டு விளங்குகிறது. இத்தகைய சிறப்புகளை கொண்டுள்ள முட்டவாக்கம் கிராமத்தில் தா.அர்ச்சுணன் நாயக்கர் - பூங்காவனம் அம்மையார் இணையரின் மூத்த மகன் திரு.அ.குப்பன் நாயகர் - திருமதி செல்வி இணையருக்கு 11-06-1987 அன்று மூத்த மகனாகப் பிறந்தார் திரு.கு.திருஞானம். திரு.கு.திருஞானம் அவர்களுக்கு திரு.கு.பவானி என்ற சகோதிரியும், செல்வன்.கு.சுரேஷ் என்ற சகோதரரும் உள்ளனர். திரு.கு.திருஞானம் அவர்கள் முட்டவாக்கம் ஊராட்சி ஒன்றிய தொடக்கப் பள்ளியில் ஆரம்பக் கல்வியும், திருப்புட்குழி அரசினர் மேல்நிலைப் பள்ளியில் உயர்நிலைக் கல்வி மற்றும் மேல்நிலைக் கல்வியும் பயின்றார். காஞ்சிபுரம் பச்சையப்பன் ஆடவர் கல்லூரியில் இளங்கலை வணிகம் பயின்றார். திருவண்ணாமலை மாவட்டம், அகரக் கொரக்கோட்டை கிராமத்தில் அமைந்துள்ள ஜெய் மாதாஜி ஆசிரியர் பயிற்சி நிறுவனத்தில் அரசு ஒதுக்கீட்டில் ஆசிரியர் பட்டயக் கல்வி பயின்றார்.

பள்ளிக் கல்வி மற்றும் கல்லூரிக் கல்வி பயிலும் சமயங்களில் இவர் குடும்ப சூழ்நிலை காரணமாக, திருமண நிகழ்வுகளில் உணவு பரிமாறும் தினக்கூலி வேலையும், கல்வி நிறுவனங்களில் விடுமுறை நாட்களில் தனியார் நிறுவனங்களிலும் பணி செய்து தம் கல்விக்கும் குடும்ப வறுமைக்கும் பயன்படுத்திக் கொண்டார்.

தன் நண்பரும், குடும்ப உறவினருமான திரு.க.பூபாலன் அவர்களுட்ன் இணைந்து தமிழ்நாடு அரசுப் பணியாளர் நடத்தும் போட்டித் தேர்வுகளுக்கு படிக்கத் தொடங்கினார்.

தம் நண்பருடன் இணைந்து குழுக் கல்வி முறையில் போட்டித் தேர்வுகளுக்கு தயாரானார். முதல் முயற்சியில் 2011 ஆம் ஆண்டு நடைபெற்ற குரூப் 2 தேர்வில் 6 வினாக்களில் வெற்றி வாய்ப்பை இழந்தார். இரண்டாவது முயற்சியில் கிராம நிர்வாக அலுவலர் தேர்வில் ஒரு வினாவில் வெற்றி வாய்ப்பை இழந்தார். மூன்றாவது முயற்சியில் குரூப் 2 தேர்வில் தேர்ச்சி பெற்று தலைமைச் செயலகத்தில் நேரடி உதவிப் பிரிவு அலுவலராக பணிநியமனம் வழங்கப் பெற்று 03-12-2012 முதல் தலைமைச் செயலகத்தில் தமிழ்வளர்ச்சி மற்றும் செய்தித் துறையில் உதவிப் பிரிவு அலுவலராக பணிபுரிந்து வருகிறார்.

தம் இளமைக் காலத்திலும், பள்ளிப் பருவக் காலத்திலும் வறுமையில் இருந்ததால் போட்டித் தேர்வுகளுக்கு தயாராகும் வறுமை மாணவர்களுக்கு கல்வி உதவி செய்து வருகிறார்.

முயற்சி திருவினையாக்கும் என்ற சொல்லுக்கு இலக்கணமாகத் திகழ்ந்து வறுமையில் வாடும் மாணவர்களும் கடும் உழைப்பால் அரசுப் பணிக்குச் செல்லலாம் என்பதற்கு உதாரணமாகத் திகழும் திரு.கு.திருஞானம் அவர்கள் 09-12-2013 அன்று தான் காதலித்த ப.தேவி என்ற பெண்ணை திருமணம் செய்தார்.

இவர்களுக்கு தி.ஹஷ்வந்த் என்ற மகனும் தி.யோகேஸ்வரி என்ற மகளும் உள்ளனர். தற்போது காஞ்சிபுரம் மாவட்டம், பாலுச்செட்டி சத்திரம், ஸ்ரீ பாலாஜி நகரில் குடும்பத்துடன் வசித்து வருகிறார்.